
Erklæring om køb af brugt udstyr
Sælgers erklæring på tro og love ved tilsagnshavers køb af brugt udstyr, maskiner, køretøjer mv. til mindst 50.000 kr. pr. stk. ekskl. moms i et LAG-projekt.
Om erklæringen
	Hvorfor beder vi om erklæringen? Der må ikke ydes tilskud to gange til den samme genstand. Erklæringen er med til at sikre, at den brugte genstand, som projektet køber, ikke tidligere har fået tilskud fra EU eller andre offentlige midler.
Hvornår skal den bruges? Når tilsagnshaver i et LAG-projekt køber brugt udstyr, maskiner, køretøjer mv. til mindst 50.000 kr. pr. stk. ekskl. moms. Erklæringen skal indsendes senest sammen med ansøgningen om udbetaling.
Retligt grundlag: § 50, stk. 1, nr. 12, i bekendtgørelse nr. 948 af 24. juni 2025 om LAG-tilskud til projekter.


Hvad du erklærer
Erklæringen afgives på tro og love. Du erklærer alene det, du efter din bedste overbevisning har kendskab til.
Du skal ikke indestå for genstandens fulde ejerhistorik eller garantere noget på tidligere ejeres vegne. Har du købt genstanden i almindelig handel, vil du derfor normalt kunne underskrive erklæringen i god tro.
Bemærk: En erklæring på tro og love afgives over for en offentlig myndighed. En bevidst urigtig erklæring kan have retlige konsekvenser. Er du i tvivl om et punkt, så kontakt tilsagnshaver eller Plan- og Landdistriktsstyrelsen, før du underskriver.
Behandling af personoplysninger
Plan- og Landdistriktsstyrelsen behandler de oplysninger, du giver i erklæringen. Vi bruger dit CVR-nr. til at kontrollere, at der ikke tidligere er ydet tilskud til genstanden. Har du ikke et CVR-nr., skal du i stedet oplyse dit CPR-nr.
Oplysningerne, herunder dit CPR-nr., bruges udelukkende i kontroløjemed. I den forbindelse kan de også blive behandlet af andre nationale organer og af EU-organer, fx revisionsmyndigheder. Oplysningerne gemmes ikke længere end nødvendigt.
Du har ret til indsigt i de oplysninger, vi behandler om dig, og til at få urigtige oplysninger rettet. Du kan klage over vores behandling af dine oplysninger til Datatilsynet.
Erklæring på tro og love om køb af brugt udstyr
Oplysningerne om køber og projekt kan udfyldes af tilsagnshaver. Resten udfyldes og underskrives af sælger.
Køber og projekt
	Tilsagnshaver (køber):
	

	Journalnummer:
	

	Købsdato:
	


Sælgers oplysninger
	Virksomhedens / sælgers navn:
	

	Adresse:
	

	Postnr. og by:
	

	CVR-nr.:
	

	CPR-nr.: (kun uden CVR-nr.)
	


Den/de brugte genstand(e)
	Genstand (type, mærke og model)
	Stel-, serie- eller reg.nr.
	Pris pr. stk. ekskl. moms

	
	
	

	
	
	

	
	
	

	
	
	


Er der flere genstande, end der er plads til, så vedlæg en liste, som sælger har dateret og underskrevet.
Erklæring
Undertegnede sælger erklærer på tro og love, at:
1. oplysningerne i denne erklæring efter min bedste overbevisning er korrekte, og
1. jeg ikke har kendskab til, at der er ydet tilskud fra EU eller andre offentlige midler til den/de anførte genstand(e).
Dato og underskrift
	Dato:
	

	Underskrift:
	

	Navn (blokbogstaver):

